VENDIM
Nr. 367, datë 6.5.2015

PËR DISA NDRYSHIME NË VENDIMIN NR. 202, DATË 4.3.2015, TË KËSHILLIT TË MINISTRAVE, “PËR MIRATIMIN E LISTËS SË BARNAVE QË RIMBURSOHEN NGA FONDI I SIGURIMIT TË DETYRUESHËM TË KUJDESIT SHËNDETËSOR DHE TË MASËS SË MBULIMIT TË ÇMIMIT 
TË TYRE”

Në mbështetje të nenit 100 të Kushtetutës, të pikës 3, të nenit 37, të ligjit nr. 105/2014, “Për barnat dhe shërbimin farmaceutik”, dhe të neneve 6, pika 2, shkronja “b”, e 10, të ligjit nr. 10 383, datë 24.2.2011, “Për sigurimin e detyrueshëm të kujdesit shëndetësor në Republikën e Shqipërisë”, të ndryshuar, me propozimin e ministrit të Shëndetësisë, Këshilli i Ministrave

VENDOSI:

1. Në listat bashkëlidhur vendimit nr. 202, datë 4.3.2015, të Këshillit të Ministrave, bëhen, përkatësisht, këto ndryshime:
a) Në listën nr. 1, “Lista e barnave që tregtohen në farmacitë e spitaleve 2015”, në grupin L04, imunosupresivët, bëhen ndryshimet, si më poshtë vijon:
- Bari me kod 214/308, ciclosporin 25mg capsul, hiqet;
- Bari me kod 215/308, ciclosporin 100mg capsul, hiqet.
b) Në listën nr. 2, “Lista e barnave të rimbursuara 2015”, bëhen këto ndryshime:
i) Në grupin C08, kalçibllokuesit, bari me kod 74/197, amlodipine 5mg tablet, hiqet;
ii) Në grupin J01, antibakterialët sistemikë, hiqen:
- bari me kod 360/197, clarithromycine 250mg tablet;
- bari me kod 361/197, clarithromycine 500mg tablet.
iii) Në grupin L02, barnat në terapinë endokrine, bari me kod 580/105, bicalutamide 50mg tablet, hiqet;
 iv.) Në grupin S01, barnat ophtalmike, bari me kod 525/200, tobramycine 3mg/ml-5ml pika, hiqet.
 c) Në nënndarjet, që i takojnë grupeve L04, C08, J01, L02 dhe S01, bëhen ndryshimet, sipas tabelës I që i bashkëlidhet këtij vendimi.
2. Efektet financiare, që rrjedhin nga zbatimi i këtij vendimi, përballohen nga Fondi i Sigurimit të Detyrueshëm të Kujdesit Shëndetësor.
3. Ngarkohen Ministria e Shëndetësisë dhe Fondi i Sigurimit të Detyrueshëm të Kujdesit Shëndetësor për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI

Tabela I
Barnat e rimbursuara që tregtohen në farmacitë e spitaleve 2015

	         L04   IMUNOSUPRESIVËT
	
	
	
	
	
	

	
	
	
	
	
	
	
	
	

	Kodi Barit
	Kodi ATC
	Emërtimi kimik
	Forma
	Emri tregtar
	Firma
	Çmimi referencë
	Çmimi i pacientit
	Rimbursimi

	
	
	
	
	
	
	
	
	

	214/92
	L04AD01
	Ciclosporin 25 mg
	caps.
	Sandimmun Neoral
	NOVARTIS
	58.10
	0.00
	58.10

	
	
	
	
	
	
	
	
	

	215/92
	L04AD01
	Ciclosporin 100 mg
	caps.
	Sandimmun Neoral
	NOVARTIS
	197.50
	0.00
	197.50

	
	
	
	
	
	
	
	
	

	Barnat e rimbursuara 2015
	
	
	
	
	
	

	
	
	
	
	
	
	
	
	

	Kodi Barit
	Kodi ATC
	Emërtimi kimik
	Forma
	Emri Tregtar
	Firma
	Çmimi Referencë
	Çmimi Pacientit
	Rimbursimi

	
	
	
	
	
	
	
	
	

	C08  CALCIBLLOKUESIT
	
	
	
	
	
	

	
	
	
	
	
	
	
	
	

	74/6
	C08CA01
	Amlodipine 5 mg
	tabl.
	Amlodipin  Alkaloid
	ALKALOID
	2.50
	0.50
	2.00

	74/73
	C08CA01
	Amlodipine 5 mg
	tabl.
	Tenox
	KRKA
	3.20
	1.20
	2.00

	74/200
	C08CA01
	Amlodipine 5 mg
	tabl.
	Amlodipin Actavis
	ACTAVIS
	4.90
	2.90
	2.00

	74/226
	C08CA01
	Amlodipine 5 mg
	tabl.
	Amlodipin Genericon
	GENERICON PHARMA
	7.50
	5.50
	2.00

	74/79
	C08CA01
	Amlodipine 5 mg
	tabl.
	Amlopin
	LEK
	9.00
	7.00
	2.00

	74/237
	C08CA01
	Amlodipine 5 mg
	tabl.
	Amlodipin Sandoz
	SANDOZ
	9.40
	7.40
	2.00

	74/96
	C08CA01
	Amlodipine 5 mg
	tabl.
	Norvasc
	PFIZER
	15.30
	13.30
	2.00

	
	
	
	
	
	
	
	
	

	
	
	

J01  ANTIBAKTERIALËT SISTEMIKË
	
	
	
	
	
	

	 
	 
	 
	 
	 
	 
	 
	 
	 

	360/79
	J01FA09
	Clarithromycine 250 mg
	f.c.tabl.
	Lekoklar
	LEK
	30.10
	10.50
	19.60

	360/73
	J01FA09
	Clarithromycine 250 mg
	f.c.tabl.
	Fromilid
	KRKA
	30.10
	10.50
	19.60

	360/2
	J01FA09
	Clarithromycine 250 mg
	f.c.tabl.
	Cleron 250
	AEGIS
	44.70
	25.10
	19.60

	
	
	
	
	
	
	
	
	

	361/107
	J01FA09
	Clarithromycine 500 mg
	f.c.tabl.
	Ezumycin
	RAFARM
	48.10
	16.80
	31.30

	361/79
	J01FA09
	Clarithromycine 500 mg
	f.c.tabl.
	Lekoklar
	LEK
	53.30
	22.00
	31.30

	361/73
	J01FA09
	Clarithromycine 500 mg
	f.c.tabl.
	Fromilid
	KRKA
	53.30
	22.00
	31.30

	361/332
	J01FA09
	Clarithromycine 500 mg
	f.c.tabl.
	Eliben
	BENNETT PHARMACEUTICALS SA
	62.30
	31.00
	31.30

	361/163
	J01FA09
	Clarithromycine 500 mg
	f.c.tabl.
	Clabel
	NOBEL ILAÇ
	66.80
	35.50
	31.30

	361/73a
	J01FA09
	Clarithromycine 500 mg
	tabl.
	Fromilid Uno
	KRKA
	70.30
	39.00
	31.30

	361/2
	J01FA09
	Clarithromycine 500 mg
	f.c.tabl.
	Cleron 500
	AEGIS
	74.80
	43.50
	31.30

	361/159
	J01FA09
	Clarithromycine 500 mg
	f.c.tabl.
	Claripen
	ELPEN
	77.30
	46.00
	31.30

	361/216
	J01FA09
	Clarithromycine 500 mg
	f.c.tabl.
	Claricide
	BILIM ILAC SANAYII TICARED
	80.30
	49.00
	31.30

	361/121
	J01FA09
	Clarithromycine 500 mg
	f.c.tabl.
	Clamodin
	SO. SE PHARM
	87.70
	56.40
	31.30

	361/7
	J01FA09
	Clarithromycine 500 mg
	f.c.tabl.
	Maxilin
	ANFARM HELLAS
	102.50
	71.20
	31.30

	361/181
	J01FA09
	Clarithromycine 500 mg
	tabl.
	Klacid LA
	ABBOTT
	133.60
	102.30
	31.30

	
	
	
	
	
	
	
	
	

	
	
	L02 BARNA NË TERAPINË ENDOKRINE
	
	
	
	
	
	

	
	
	
	
	
	
	
	
	

	580/267
	L02BB03
	Bicalutamide 50mg
	f.c.tabl.
	Bicamide
	GENEPHARM SA
	119.90
	0.00
	119.90

	580/196
	L02BB03
	Bicalutamide 50mg
	f.c.tabl.
	Casodex
	ASTRAZENECA
	149.90
	30.00
	119.90

	
	
	
	
	
	
	
	
	

	
	                       S01 BARNAT OPHTALMIKE
	
	
	
	
	
	

	
	
	
	
	
	
	
	
	

	525/3
	S01AA12
	Tobramycine 3 mg/ml - 5 ml
	pika për sy
	Tobrex
	ALCON
	228.20
	91.30
	136.90




UDHËZIM
Nr. 1, datë 12.1.2015

PËR ZHVILLIMIN E PROVIMEVE TË MATURËS SHTETËRORE 2015

Në mbështetje të nenit 102 të Kushtetutës së Republikës së Shqipërisë, të nenit 26, të ligjit nr. 69, datë 21.6.2012 “Për sistemin arsimor para-universitar në Republikën e Shqipërisë”, vendimit të Këshillit të Ministrave nr. 78, datë 8.2.2006 “Për krijimin e Maturës Shtetërore dhe pranimet në shkollat e larta publike”, të ndryshuar, dhe vendimit të Këshillit të Ministrave nr. 1013, datë 10.12.2010 “Për krijimin e Agjencisë Kombëtare të Provimeve (AKP)”,
UDHËZOJ:

1. Lëndët e provimeve të Maturës Shtetërore 2015 për shkollat joprofesionale, të jenë:
a) Provime të detyruara:
- Gjuhë shqipe dhe letërsi;
- Matematikë;
- Gjuhë e huaj.
b) Provime me zgjedhje.
1.1 Testi i gjuhës së huaj (D3) të hartohet në përputhje me gjuhën e cila në planin mësimor të arsimit të mesëm të lartë trajtohet si gjuhë e huaj e detyruar në nivelin gjuhësor B1.
1.2 Lista e gjuhëve të huaja, që do të jepen si provim i detyruar D3, është: anglisht, italisht, frëngjisht dhe gjermanisht. Gjuha e huaj që do të jepet provim, do të pasqyrohet në formularin A1/A1Z. Kandidatët e vitit të kaluar, që rezultuan mbetës në D3, janë të detyruar ta rijapin këtë provim. Kandidatët e tjerë, që aplikojnë me A1Z, nuk do ta rijapin provimin e detyruar D3.
1.3 Testi i provimit të detyruar D3 (gjuhë e huaj) hartohet nga AKP-ja. Ky provim zhvillohet, vlerësohet dhe administrohet nga DAR/ZA-të.
1.4 Vlerësimi i gjuhës së huaj (D3), si provim i detyruar, do të pasqyrohet në certifikatën e Maturës Shtetërore, por nuk do të ndikojë te pikët sipas formulës, të përcaktuar në pikën 8/b të këtij udhëzimi.
1.5 Provime me zgjedhje, janë sipas lëndëve:
[image: ]

1.6 Testi i gjuhës së huaj me zgjedhje të hartohet në nivelin gjuhësor B2.
1.7 Lista e gjuhëve të huaja, si lëndë me zgjedhje, do të përcaktohet në udhëzimin për plotësimin e formularit A1/A1Z.
1.8 Programet orientuese të lëndëve të detyruara (gjuhë shqipe dhe letërsi, matematikë dhe gjuhë e huaj), për të gjithë maturantët/kandidatët, të jenë në përshtatje me programet ekzistuese të shkollave të mesme.
1.9 Programet orientuese të lëndëve me zgjedhje të jenë të njëjta për të gjithë maturantët/kandidatët që plotësojnë formularin A1/A1Z.
1.10 Programi orientues i një lënde të thelluar të përmbajë edhe programin e lëndës bërthamë (përjashtuar lëndët e provimeve të detyruara).
1.11 Lënda “Gjeografi” (bërthamë dhe e thelluar) të përmbajë edhe lëndën “Shkenca e tokës”.
1.12 Maturanti/kandidati ka të drejtë të zgjedhë dy lëndë nga lista e lëndëve me zgjedhje, pavarësisht nëse i ka zhvilluar ose jo ato, i janë ofruar ose jo nga shkolla në programin mësimor.
2. Maturanti/kandidati të zgjedhë lëndët për provimet me zgjedhje sipas këtyre kritereve:
a) Shuma e krediteve të këtyre lëndëve të jetë jo më e vogël se 8 (tetë).
b) Numri i lëndëve të jetë 2 (dy).
c) Nga “Lista e lëndëve me zgjedhje” maturanti i shkollave artistike, koreografike ka të drejtë të zgjedhë:
i) Lëndën e parë, nga grupi i lëndëve II “Vetëm për shkollat artistike”.
ii) Lëndën e dytë, nga grupi i lëndëve I “Për të gjitha shkollat e mesme”.
d) Maturanti/kandidati, kur zgjedh një lëndë të thelluar, nuk mund të zgjedhë njëkohësisht të njëjtën lëndë bërthamë (përjashtuar lëndët: gjuhë shqipe dhe letërsi, matematikë dhe gjuhë e huaj).
3. Kandidatëve, të cilët kanë dhënë provime me zgjedhje dhe janë vlerësuar me notë të përshkallëzuar jo më të vogël se 4.50 (nota 5) u njihen ato provime.
4. Kandidatët, të cilët nuk janë kalues ose nuk kanë dhënë provimet me zgjedhje, do t'i japin ato në përputhje me këtë udhëzim.



5. Kandidatët, të cilët janë kalues vetëm në njërin nga provimet me zgjedhje, ta mbartnin atë dhe të japin një provim tjetër, në përputhje me këtë udhëzim.
6. Kandidatët që në Maturën Shtetërore 2012 kanë zgjedhur për të dhënë 3 (tri) provime me zgjedhje dhe:
a) kanë mbetur në dy provime, të zgjedhin vetëm një lëndë nga lista e lëndëve me zgjedhje të këtij udhëzimi;
b) rezultojnë kalues në dy prej tyre, pavarësisht nga shuma e krediteve, të pajisen me diplomën e maturës.
7. Kandidatëve, të cilët kanë marrë dëftesë pjekurie para vitit 2006 dhe dëshirojnë të aplikojnë për studime universitare, t'u njihen dy nga provimet e detyruara që përputhen me D1 dhe D2, ose provimet e njëvlershme me to, të njehsuara nga DAR/ZA-të.
8. Për llogaritjen e pikëve të procedohet si më poshtë:
a) Shënohen me:
- M, D1, D2, Z1 dhe Z2 përkatësisht pikët mesatare të arsimit të mesëm të lartë, vlerësimet në lëndët e detyruara “Letërsi dhe gjuhë shqipe”, “Matematikë” dhe në ato me zgjedhje.
- K, F1 dhe F2, përkatësisht koeficienti i shkollës dhe koeficientët e lëndëve me zgjedhje të përcaktuar nga universitetet publike.
b) Llogaritja e shumës S të pikëve të maturantëve/kandidatëve, të cilët kanë rezultuar kalues në provimet me detyrim dhe me zgjedhje, bëhet me formulën:
s={[26xM+20x (D1+D2)] xK+17x(Z1xF1+Z2xF2)}x5
9. Ngarkohen për zbatimin e këtij urdhri, Sekretari i Përgjithshëm, Komiteti i Maturës Shtetërore, Drejtoria e Përgjithshme e Politikave Arsimore dhe Planifikimit Strategjik dhe Drejtoria e Arsimit Parauniversitar në MAS, Agjencia Kombëtare e Provimeve, Instituti i Zhvillimit të Arsimit, Inspektorati Shtetëror i Arsimit, drejtoritë arsimore rajonale dhe zyrat arsimore.
Ky udhëzim hyn në fuqi menjëherë dhe botohet në Fletoren Zyrtare.

Ministri i Arsimit dhe Sportit
Lindita Nikolla



UDHËZIM
Nr. 2, datë 12.2.2015

PËR KRITERET DHE PROCEDURAT E KUALIFIKIMIT TË MËSUESVE

Në mbështetje të nenit 102 të Kushtetutës së Republikës së Shqipërisë, të neneve 106 dhe 107 të Kodit të Procedurave Administrative, të nenit 59 të ligjit nr. 69/2012, datë 21.6.2012, “Për sistemin arsimor parauniversitar në Republikën e Shqipërisë” dhe vendimit nr. 537, datë 26.9.1994 të Këshillit të Ministrave, “Për shtesë mbi pagën bazë për kualifikim të mësuesve dhe shtesë për veprimtari të inspektorëve të arsimit”,

UDHËZOJ:

Neni 1

1. Organizimin e kualifikimit të mësuesve, në përputhje me kriteret dhe procedurat e përcaktuara në këtë udhëzim.
2. Provimi me shkrim për kategorinë e kualifikimit të mësuesve në sistemin arsimor parauniversitar:  
a) zhvillohet gjatë periudhës mars - prill;
b) zhvillohet në të njëjtën orë, në Tiranë, në mjedise të planifikuara nga IZHA-ja.

Neni 2
Kriteret e pranimit

1. Kandidatët për kualifikim (kandidatët) janë punonjësit e institucioneve arsimore publike dhe atyre private, të cilët kanë diplomë mësuesie, sipas kritereve të parashikuara në legjislacionin në fuqi.
2. Procedurave të kualifikimit u nënshtrohen të gjithë mësuesit, të cilët, deri më 31 dhjetor të vitit paraardhës, plotësojnë kushtet e mëposhtme për vjetërsinë e punës në arsim: 
a) të paktën 5 vjet punë për kategorinë e kualifikimit  “mësues i kualifikuar”;
b) të paktën 10 vjet punë për kategorinë e kualifikimit “mësues specialist” dhe të paktën 5 vjet punë pas marrjes së kategorisë “mësues i kualifikuar”; 
c) të paktën 20 vjet punë për kategorinë e kualifikimit “mësues mjeshtër” dhe të paktën 10 vjet punë pas marrjes së kategorisë “mësues specialist”. 


3. Duke filluar nga viti 2014 - 2015 e në vazhdim, mësuesit që plotësojnë kriteret e pikës 2, kanë të drejtë të aplikojnë për të fituar kategorinë e kualifikimit, nëse kanë kryer të paktën 3 ditë trajnimi në vit kalendarik, të cilat janë të barasvlershme me 18 orë trajnimi të pasqyruara me 6 (gjashtë) kredite.
4. Punonjësit arsimorë, të përmendur në pikën 2, që kanë mospërputhje midis vjetërsisë së punës në arsim dhe kategorisë së kualifikimit, kualifikohen për kategorinë më të ulët që nuk e kanë fituar ende.
5. Nëse një kandidat nuk merr pjesë në kualifikim ose nuk kualifikohet, ka të drejtë të marrë pjesë në vitin pasardhës. 
6. Punonjësit e diplomuar në mësuesi që punojnë pranë Ministrisë së Arsimit dhe Sportit, Institutit të Zhvillimit të Arsimit, Agjencisë Kombëtare të Provimeve, Agjencisë Kombëtare të Arsimit, Formimit Profesional dhe Kualifikimeve, Inspektoratit Shtetëror të Arsimit dhe DAR/ZA-ve përfitojnë pa hyrë në provime kategorinë e kualifikimit, nëse plotësojnë kriteret e përcaktuara në pikën 2 të këtij kreu.

Neni 3
Procesi i kualifikimit

Kualifikimi i mësuesve në sistemin arsimor parauniversitar: 
1. Drejtohet nga Drejtoria e Arsimit Parauniversitar në MAS, organizohet dhe administrohet nga Instituti i Zhvillimit të Arsimit (IZHA), si dhe nga DAR/ZA-të;
2. Kryhet nëpërmjet portofolit personal të zhvillimit profesional të mësuesve dhe testimeve sipas profileve përkatëse.

Neni 4
Detyrat e institucioneve për mbarëvajtjen e procesit të kualifikimit
1. Drejtoria e Arsimit Parauniversitar në MAS: 
a)  drejton  procesin e kualifikimit; 
b) monitoron zhvillimin e provimeve nëpërmjet personave të autorizuar nga Ministri i Arsimit dhe Sportit.
2. Instituti i Zhvillimit të Arsimit (IZHA):
a) harton programet e kualifikimit sipas profileve përkatëse, të cilat përmbajnë njohuritë dhe aftësitë bazë që duhet të zotërojë mësuesi, si dhe referencat e literaturës që përbëhen nga akte ligjore e nënligjore dhe udhëzues të institucioneve vartëse të Ministrisë së Arsimit dhe Sportit. Pjesa tjetër e literaturës përkatëse përzgjidhet nga mësuesit që do të marrin pjesë në kualifikim;
b) cakton hartuesit e fondit të pyetjeve, hartuesin e testit dhe vlerësuesit e testeve;
c) realizon seanca informuese me hartuesit e fondit të pyetjeve, hartuesit e testeve, vlerësuesit e testeve, si dhe me përgjegjësit e administrimit të provimit, për zhvillimin e këtyre proceseve; 
d) harton fondin e pyetjeve për provimet e kualifikimit;
e) harton formatet e procesverbaleve dhe kontratave të parashikuara në këtë udhëzim;
f) përcakton mjediset ku do të zhvillohen provimet;
g) cakton numrin e kandidatëve në provim sipas mjediseve përkatëse; 
h) njofton secilin DAR për numrin e punonjësve të saj që do të luajnë rolet e përgjegjësit të administrimit të provimit, administratorët dhe sekretuesit; 
i) përcakton kriteret e vlerësimit me pikë të portofolit profesional të kandidatit dhe ia dërgon DAR/ZA-ve;
j) përcakton kriteret e vlerësimit me pikë të kërkesave të testit dhe të pjesëve të tij;
k) harton testet;
l) përdor barkode për sekretimin e testeve të provimit, të cilat prodhohen nga Agjencia Kombëtare e Provimeve (AKP);
m) paketon testet sipas mjediseve të provimit;
n) vlerëson kandidatët për përgjigjet e testeve;
o) dërgon te DAR/ZA-të listën e vlerësimeve për çdo pjesëmarrës, me pikët për të dyja pjesët e testit dhe vlerësimin me fjalë të tij;
p) harton raportin e ecurisë së procesit të kualifikimit dhe ia paraqet Ministrit të Arsimit dhe Sportit;
q) i paraqet Ministrit të Arsimit dhe Sportit rekomandime për politikat dhe planet e zhvillimit profesional të personelit arsimor, bazuar në rezultatet e provimit të kualifikimit.
3. DAR/ZA:
a) informon kandidatët për procedurat dhe rregullat e procesit të kualifikimit;
b) njofton kandidatët që të paraqesin formularin e aplikimit dhe portofolin profesional; 
c) shqyrton dhe miraton plotësinë dhe saktësinë e aplikimeve të paraqitura;

d) vlerëson me pikë portofolat e kandidatëve (nga komisione të ngritura në DAR/ZA);
e) njofton secilin kandidat dhe drejtorinë e shkollës përkatëse për vlerësimin me pikë të portofolit;
f) dërgon në IZHA listën emërore të të gjithë kandidatëve, sipas databazës së përcaktuar nga IZHA-ja;
g) njofton secilin kandidat për datën, orën dhe vendin e zhvillimit të provimit;
h) njofton për rezultatet në provim secilin kandidat dhe drejtorinë e shkollës përkatëse;
i) hedh në databazën e personelit mësimor të dhënat e reja të kualifikimit të mësuesve;
j) organizon seminare rreth rezultateve të provimeve të kualifikimit në qarkun përkatës;
k) përmirëson planin e zhvillimit profesional të punonjësve arsimorë mbështetur në rezultatet e provimeve.
Neni 5
Portofoli profesional i kandidatit

I. PËRMBAJTJA E PORTOFOLIT 
1. Portofoli personal përmban këto dokumente:
a) Curriculum Vitae (me fotografi);
b) vlerësimin e fundit të performancës që ka marrë kandidati nga drejtuesi i institucionit arsimor;
c) fotokopje e noterizuar e certifikatave me kredite;
d) fotokopje e noterizuar e dëshmive të titujve/gradave shkencore (nëse ka);
e) fotokopje e noterizuar e dëshmive të mbrojtjes së gjuhëve të huaja (nëse ka).
2. Portofoli profesional përbëhet nga këto elemente:
a) një plan të një aktiviteti me nxënësit e një klase të caktuar, në kuadër të shkollës si qendër komunitare;
b) një test përmbledhës, sipas profilit përkatës;
c) objektivat e arritjeve të nxënësve për një kapitull (në një lëndë dhe klasë të caktuar);
d) një planifikim të një mësimi model (ditar), duke u bazuar në mësimdhënien me në qendër nxënësin;
e) një plan të një projekti kurrikular, së bashku me përshkrimin e realizimit të tij.
II. VLERËSIMI I PORTOFOLIT 
1. Komisioni i Vlerësimit të Portofolit (KVP), i ngritur nga titullari i DAR/ZA-së, vlerëson me 1-3 pikë secilin element të portofolit profesional, sipas kritereve të përcaktuara me udhëzim nga IZHA-ja.
2. Kandidati, që nuk fiton të paktën 5 pikë për portofolin ose  nuk dorëzon të paktën një element të portofolit,  nuk merr pjesë në testin e kualifikimit.
3. Kandidati fiton 15 pikë bonus në përputhje me kriteret e mëposhtme:
a) me diplomë (SHPU, MND, diplomë e ciklit të dytë master mbi 60 kredite ECTS, doktoratë) të fituar në mësuesi. Nëse diploma “Master” është fituar pas datës 12.1.2011, duhet të jetë e njohur me provim shteti. Diploma “Master” nuk përfiton pikë bonus, nëse vlen si kriter shkollimi për profesionin e mësuesit (8 pikë);
b) gjuha e huaj e mbrojtur në Fakultetin e Gjuhëve të Huaja pranë Universitetit të Tiranës ose në testime ndërkombëtare (7 pikë).

Neni 6
Karakteristikat e procedurave të provimeve të kualifikimit

Procedura e provimeve të kualifikimit karakterizohet nga:
1. ruajtja e fshehtësisë së testeve;
2. korrektesa e mësuesve në mjedisin e provimit;
3. korrektesa e administrimit;
4. vlerësimi i standardizuar i përgjigjeve të mësuesve.
Neni 7
Programet e kualifikimit

1. Programet e kualifikimit të mësuesve hartohen nga IZHA-ja dhe u vihen në shërbim kandidatëve nga DAR/ZA-të.

2. Programet e kualifikimit publikohen edhe në faqen zyrtare elektronike të IZHA-së.
3. Programi i kualifikimit të mësuesve të arsimit parashkollor bazohet në të gjitha programet mësimore të arsimit parashkollor.
4. Programi i kualifikimit të mësuesve të arsimit fillor bazohet në të gjitha programet lëndore të arsimit fillor.
5. Programet e kualifikimit të mësuesve në arsimin e mesëm të ulët, gjimnaz, në shkollat e specializuara, si dhe të mësuesve të kulturës së përgjithshme në arsimin profesional e arsimin e orientuar, bazohen në të gjitha programet e lëndëve që japin në shkollë.

6. Programet e kualifikimit të mësuesve të shkollave artistike, që japin lëndët profesionale, bazohen në programet mësimore për degët e muzikës, artit pamor dhe baletit.
7. Programet e kualifikimit të mësuesve të arsimit profesional, që japin lëndët e kulturës profesionale, përgatiten sipas programeve të përgjithshme të përgatitura nga IZHA-ja në bashkëpunim me AKAFPK.
8. Programet e kualifikimit të mësuesve të shkollave speciale, që japin lëndët e kulturës profesionale, përgatiten sipas programeve të përgjithshme të përgatitura nga IZHA-ja.
9. Mësuesit e arsimit të mesëm të ulët dhe të mesëm të lartë, që japin më shumë se një lëndë, do t’i nënshtrohen procesit të kualifikimit për lëndën në të cilën zhvillojnë më shumë orë mësimore vjetore gjatë vitit të kualifikimit. Për raste të veçanta është kompetencë e DAR/ZA-ve të vendosë se cilën lëndë mësuesi duhet të japë provim. 

Neni 8
Testet e provimit të kualifikimit

Testet e  shpallura për kandidatët janë:
1. Test i arsimit parashkollor; 
2. Test i arsimit fillor;
3. Test i arsimit të mesëm të ulët, për lëndët: gjuhë shqipe, anglisht, frëngjisht, italisht, gjermanisht, matematikë, fizikë, biologji, kimi, histori, gjeografi, edukim fizik, muzikë, art pamor, si dhe lëndë të tjera specifike brenda planit arsimor, sipas kërkesave nga DAR/ZA-të;
4. Test i gjimnazit dhe i kulturës së përgjithshme të shkollave profesionale, të orientuara dhe speciale për lëndët: gjuhë shqipe dhe letërsi, anglisht, frëngjisht, gjermanisht, italisht, matematikë, fizikë, biologji, kimi, histori, gjeografi, teknologji informacioni dhe komunikimi, ekonomi, qytetari, sociologji, psikologji, filozofi) edukim fizik, si dhe lëndë të tjera specifike brenda sistemit arsimor sipas kërkesave nga DAR/ZA-të;
5. Test i përgjithshëm për mësuesit e arsimit profesional që japin lëndë profesionale;
6. Test për degët: muzikë, art pamor dhe balet në kulturën profesionale në shkollat artistike;
7. Test i përgjithshëm për mësuesit e kulturës profesionale në shkollat speciale; 
8. Testet hartohen duke përzgjedhur nga fondi përkatës i pyetjeve, i cili është afërsisht sa 5-fishi i pyetjeve të testit përkatës;
9. Fondet e pyetjeve dhe testet hartohen nga grupe të ngritura nga drejtuesi i IZHA-së, të përbëra nga specialistë dhe mësues sipas profileve përkatëse, të cilët nënshkruajnë kontratën me drejtorin e IZHA-së. 
10. Një test i provimit të kualifikimit përbëhet nga dy pjesë: 
a) Pjesa e parë përmban dokumentet zyrtare që kanë të bëjnë me veprimtarinë e mësuesve, programet përkatëse lëndore, metodologjinë e mësimdhënies dhe të nxënies, në përgjithësi dhe të lëndës, etikën dhe komunikimin e mësuesit në institucionin arsimor, aspekte të drejtshkrimit të gjuhës shqipe, si dhe të tjera, që përcaktohen nga ministri.
b) Pjesa e dytë përfshin përmbajtjen shkencore të lëndës sipas programit të kualifikimit përkatës.

Neni 9
Administrimi

1. Përgjegjësit e administrimit të provimit, administratorët dhe sekretuesit janë punonjës të DAR/ZA-ve ose persona të caktuar nga titullari i DAR/ZA-së. 
2. IZHA-ja i dorëzon përgjegjësit të administrimit përkatës të provimeve fletëtestet në ambientet e IZHA-së.
3. Përgjegjësi i administrimit të provimit: 
a) organizon zhvillimin korrekt të provimit bashkë me administratorët që mbulon;
b) nënshkruan kontratën me drejtorin e IZHA-së dhe mban një kopje të saj;
c) dorëzon te secili nga administratorët që ai mbulon fletëtestet përkatëse;
d) zëvendëson një administrator me një nga administratorët rezervë, kur e sheh të nevojshme;
e) përjashton një kandidat nga provimi kur shkel rregullat e provimit;
f) lejon vetëm personat e autorizuar nga ministri, të futen në mjediset e provimit;
g) harton procesverbalin dhe ia paraqet përfaqësuesit të IZHA-së.
4.  Administratori i provimit:
a) organizon zhvillimin korrekt të provimit;
b) respekton orarin e zhvillimit të provimit;
c) sigurohet për identitetin e kandidatit nëpërmjet dokumentit vetjak zyrtar të identifikimit, përpara fillimit të provimit; 
d) sigurohet që çdo kandidat është ulur në vendin e paracaktuar;
e) njeh kandidatët me rregullat e zhvillimit të provimit dhe masat e mundshme disiplinore;
f) u shpërndan fletëtestet kandidatëve;
g) nuk lejon asnjë person të paautorizuar të futet në mjedisin e provimit;
h) njofton menjëherë përgjegjësin përkatës të administrimit, kur shfaqen parregullsi që cenojnë mbarëvajtjen e provimit;
i) dorëzon te përgjegjësi përkatës i administrimit të provimit fletëtestet e përfunduara bashkë me fletëtestet e papërdorura;
j) harton procesverbalin e provimit dhe ia paraqet përgjegjësit përkatës të administrimit.
5. Në përfundim të provimit të kualifikimit përgjegjësi i administrimit i dorëzon përfaqësuesit të IZHA-së fletëtestet.

Neni 10
Mjediset  e provimit të kualifikimit

1. Në një mjedis provimi vendosen vetëm kandidatët e një DAR-i sipas rendit alfabetik të emrave të tyre.
2. Në hyrje të çdo mjedisi provimi, shpallet në një vend të dukshëm, lista e kandidatëve në atë mjedis dhe vendi i secilit kandidat. 
3. Në mjedisin e provimit, kandidatët qëndrojnë jo më pak se 1,2 m larg njëri-tjetrit.
4. Në ditën e provimit, në godinën ku zhvillohet provimi, nuk kryhet asnjë veprimtari tjetër.
5. Në mjedisin e provimit lejohen të hyjnë ose të qëndrojnë vetëm:
a) përgjegjësi i administrimit të provimit;
b) administratori;
c) sekretuesi; 
d) persona të autorizuar nga MAS.
6. Numri i kandidatëve për 1 administrator është jo më i madh se 20.
7. Për numër të madh kandidatësh caktohen administratorë rezervë.
8. Një sekretues mbulon jo më shumë se 60 kandidatë.  
Neni 11
Sekretimi

1. Sekretimi i testeve bëhet me anë të barkodeve.
2. Në secilin test ka një vend të caktuar ku vendoset barkodi.
3. Sekretimi i testeve fillon menjëherë, pasi ka filluar procesi i zhvillimit të provimit.
4. Procesi i sekretimit të testeve realizohet nga administratori i sekretimit. 
5. Sekretuesi vendos barkodin në test dhe në listën emërore të kandidatëve të përgatitur nga IZHA-ja. Kandidati firmos pasi të ketë verifikuar emrin në listë. 
6. Pas përfundimit të procesit të sekretimit, përgjegjësi i administrimit të provimit së bashku me sekretuesit bëjnë mbylljen e barkodeve të sekretimit të papërdorura.
Neni 12
Vlerësimi

1. Vlerësimi i testeve kryhet në Tiranë nga komisione të vlerësimit të testeve.
2. Vlerësuesi nënshkruan kontratën me drejtuesin e IZHA-së.
3. Një test vlerësohet nga një grup i përbërë nga dy vetë: një specialist i IZHA-së ose një bashkëpunëtor i saj dhe një mësues i lëndës që testohet.
4. Komisioni vlerëson me pikë secilën nga dy pjesët e testit dhe veçon testet e dyshuara për kopjim. 
5. Pikët e kandidatit për secilën pjesë të testit vendosen në krye të fletëtestit dhe firmoset nga të dy vlerësuesit.
6. Vlerësimi përfundimtar i kandidatit bëhet me sistemin e 100 pikëve, i cili përbëhet nga pikët e portofolit, bonuseve, të pjesës së parë dhe të pjesës së dytë.
7. Kandidati vlerësohet me pesë shkallë: A, B, C, D, E, që i korrespondojnë përkatësisht vlerësimit me fjalët “shkëlqyeshëm”, “shumë mirë”,  “mirë”, “mjaftueshëm” dhe “dobët”.
8. Testimi quhet i kryer me sukses nëse kandidati ka fituar pikët minimale në secilën pjesë të testit. 
9. Kandidati nuk e fiton kualifikimin nëse vlerësimi përfundimtar i tij është E (“dobët”). 

Neni 13
Shqyrtimi i testeve

1. Komisioni i shqyrtimit të testeve, i ngritur nga drejtori i IZHA-së, identifikon  testet e dyshuara për kopjim dhe ankesat e kandidatëve për vlerësimin e tyre.
2. Komisioni përbëhet nga dy vetë: një specialist i kurrikulës i IZHA-së, ose një bashkëpunëtor i saj dhe një mësues i lëndës që testohet.
3. Anëtarët e komisionit nënshkruajnë procesverbalin përkatës.

Neni 14
Përsëritja e provimit të kualifikimit

1. Kandidati ka të drejtë të hyjë në procesin e kualifikimit për çdo kategori, jo më shumë se tri herë. 
2. Kandidati që kalon me sukses procesin e kualifikimit në kategorinë përkatëse, nuk ka të drejtën e ridhënies së kësaj kategorie.

Neni 15
Certifikimi

1. Kandidati që fiton kategorinë e kualifikimit, pajiset me certifikatën në të cilën tregohet edhe vlerësimi me shkronjë, i shoqëruar me përshkrim. 
2. Certifikata prodhohet nga IZHA-ja dhe firmoset e vuloset nga drejtuesi i IZHA-s. 
3. IZHA-ja ua dërgon certifikatat DAR/ZA-ve. 
4. DAR/ZA-të u dorëzojnë certifikatat mësuesve përkatës.

Neni 16
Korrektesa

1. Kandidati nuk lejohet:
a) të marrë ose të japë informacion ose kopje nga një kandidat tjetër;
b) të komunikojë me një kandidat tjetër; 
c) të bëjë komente për përmbajtjen ose zgjidhjen e testit gjatë kohës së zhvillimit të provimit;
d) të mbajë celular ose mjet tjetër të teknologjisë së komunikimit dhe informacionit;
e) të plotësojë testin me laps;
f) të shkruajë në fletën e provimit ndonjë shënim tjetër përveç atyre që kërkon testi;
g) të ketë me vete materiale të tjera, si: libra, fletore, fletë të bardha etj.;
h) të ndërrojë vendin e paracaktuar.
2. Kandidati që ka shkelur një ose më shumë nga pikat e mësipërme “a”, “b”, “d”, “f”, “g”, “h”, sipas raportimit me shkrim të administratorit përkatës, largohet nga provimi ose skualifikohet dhe nuk fiton kategorinë e kualifikimit.
3. Kandidati që ka shkelur secilën nga pikat “c” ose “e” të mësipërme, i ulen 10 pikë nga vlerësimi i testit. 

4. Kandidatët që nuk marrin kategorinë e kualifikimit si masë disiplinore, kanë të drejtë të aplikojnë për kualifikim jo më parë se dy vjet.
5. Administratori  ndalohet:
a) të japë kopje ose lejojë të kopjohet;
b) të mbajë celular gjatë zhvillimit të provimit;
c) të largohet nga mjedisi i provimit duke lënë kandidatët pa një zëvendësues;
d) të komunikojë me kandidatin për për-mbajtjen e testit;
e) të shfletojë ose të bëjë shënime në materialet e provimit si gjatë edhe pas përfundimit të provimit.
6. IZHA-ja njofton MAS-in dhe DAR/ZA-në përkatëse dhe DAR/ZA-ja njofton drejtorin e institucionit arsimor përkatës për: 
a) mësuesin që gjatë provimit, shkel rregullat e korrektesës;
b) hartuesin e testeve që nuk ka ruajtur fshehtësinë e testit;
c) mësuesin-administrator që nuk është treguar korrekt gjatë zhvillimit të provimit;
d) vlerësuesin e testit, i cili nuk është treguar korrekt gjatë vlerësimit të testeve.

Neni 17
Ankimimi

1. Për portofolin
a) Brenda tri ditëve nga vlerësimi i portofolit, kandidati ka të drejtë të ankohet me shkrim për vlerësimin te titullari i DAR/ZA-së.
b) Titullari i dërgon ankuesit përgjigjen me shkrim brenda pesë ditëve nga data e dorëzimit të ankesës. 
c) Përgjigja e titullarit është përfundimtare.
2. Për zhvillimin e provimit
a) Brenda tri ditëve nga data e përfundimit të provimit, kandidati ka të drejtë të ankohet me shkrim te drejtuesi i DAR-it për parregullsi gjatë zhvillimit të provimit ose ndëshkimet që i janë dhënë nga administratori ose përgjegjësi i administrimit të provimit.
b) Drejtuesi i DAR-it i dërgon ankuesit përgjigjen me shkrim brenda dhjetë ditëve nga data e dorëzimit të ankesës;
c) Ky vendim është përfundimtar.
3. Për vlerësimin e testeve
a) Brenda tri ditëve nga data e njoftimit të rezultateve të provimeve, DAR-i mbledh të gjitha ankimimet me shkrim të kandidatëve për vlerësimin e provimit dhe i dërgojnë në IZHA për rishqyrtim.
b) Nëse ankesa e kandidatit gjykohet e drejtë, testi i ankuesit rivlerësohet.
c) Vendimi i Komisionit të Shqyrtimit të testeve është përfundimtar. 
d) Përgjigjet e vlerësimeve përfundimtare të kandidatëve i dërgohen DAR-it përkatës. 

Neni 18
Konflikti i interesit

1. Hartuesit e fondit të pyetjeve dhe të testeve, nuk lejohet të jenë:
a) autorë të teksteve të nxënësit;
b) autorë të librave ndihmës për nxënësit ose për mësuesit (përveç atyre që botohen nga institucionet e varësisë qendrore të MAS-it);
c) kandidatë për kualifikimin e atij viti.
2. Në një mjedis provimi, përgjegjësi i administrimit të provimit, administratori dhe sekretuesi nuk janë të së njëjtës DAR me pjesëmarrësit në provim.
3. Hartuesi i testit, vlerësuesi i testit, përgjegjësi i administrimit të provimit, administratori, sekretuesi, personi i autorizuar, anëtari i komisioneve të shqyrtimit të testeve nuk duhet të kenë lidhje familjare me kandidatët (bashkëshort / bashkëshorte/bashkëjetues, prind, vëlla/motër, fëmijë në moshë madhore, prindër të bashkëshortit / bashkëshortes/bashkëjetuesit). 

Neni 19
Aspektet financiare

1. Kandidatët i mbulojnë vetë shpenzimet e udhëtimit dhe të akomodimit për të marrë pjesë  në provimin e kualifikimit.
2. Shpenzimet për hartuesit e fondit të pyetjeve, hartuesit dhe vlerësuesit e testeve mbulohen nga IZHA-ja. Shpenzimet për përgjegjësit e administrimit të provimit, administratorët dhe sekretuesit mbulohen nga DAR-et përkatëse.
3. Mbështetur në rezultatet përfundimtare të kandidatëve, Drejtoria e Shërbimeve të Brendshme në MAS, u dërgon njësive vendore arsimore shkresën për shtesën e pagës. 
4. Për mësuesit e shkollave profesionale, Drejtoria e Shërbimeve të Brendshme në MAS, i dërgon shkresën Ministrisë së Mirëqenies Sociale dhe Rinisë me rezultatet e kualifikimit të këtyre mësuesve.
Neni 20
Dispozita të fundit

1. Procedurat e vlerësimit të portofolave nga DAR/ZA-të dhe monitorimi i provimeve të kualifikimit përfshihen në platformat e inspektimit të Inspektoratit Shtetëror të Arsimit.
2. Ngarkohen për zbatimin e këtij udhëzimi, Sekretari i Përgjithshëm, Drejtoria e Arsimit Parauniversitar në MAS, Drejtoria e Shërbimeve të Brendshme në MAS, Instituti i Zhvillimit të Arsimit, Agjencia Kombëtare e Provimit, Inspektorati Shtetëror i Arsimit dhe DAR/ZA-të.

Neni 21

Udhëzimi nr. 2, datë 5.2.2014, “Për kriteret dhe procedurat e kualifikimit të mësuesve”, shfuqizohet.
Ky udhëzim hyn në fuqi menjëherë pas botimit në Fletoren Zyrtare.

Ministri i Arsimit dhe Sportit
Lindita Nikolla

UDHËZIM
Nr. 3, datë 19.2.2015

PËR NJË NDRYSHIM NË UDHËZIMIN NR. 26, DATË 15.8.2014 “PËR ZHVILLIMIN PROFESIONAL TË PUNONJËSVE ARSIMORË” 

Në mbështetje të nenit 102 të Kushtetutës së Republikës së Shqipërisë, të nenit 58 të ligjit nr. 69/2012, datë 21.6.2012, "Për sistemin arsimor parauniversitar në Republikën e Shqipërisë", të ligjit nr. 9754, datë 14.6.2007, “Për përgjegjësinë penale të personave juridikë” dhe të ligjit nr. 10081, datë 23.2.2009, “Për lejet, autorizimet dhe licencat në Republikën e Shqipërisë”, të ndryshuar, 

UDHËZOJ:

1. Pika 2 e nenit 6 të udhëzimit nr. 26, datë 15.8.2014 “Për zhvillimin profesional të punonjësve arsimorë”, ndryshon si më poshtë vijon: 
“Tre ditë trajnimi përmbajnë 18 orë dhe pasqyrojnë 1 kredit.”. 
2. Pika 3 e nenit 6 të udhëzimit nr. 26, datë 15.8.2014, “Për zhvillimin profesional të punonjësve arsimor” ndryshon si më poshtë vijon:

“Një punonjës mësimor duhet të realizojë së paku tre ditë trajnimi në vit.”.
3. Ngarkohen për zbatimin e këtij urdhri Drejtoria e Arsimit Parauniversitar në MAS, IZHA, AKP, ISHA, DAR/ZA, institucionet arsimore dhe agjencitë trajnuese. 
Ky udhëzim hyn në fuqi menjëherë. 

Ministri i Arsimit dhe Sportit
Lindita Nikolla

UDHËZIM
Nr. 4, datë 19.2.2015

PËR NJË NDRYSHIM NË UDHËZIMIN NR. 2, DATË 12.2.2015, “PËR KRITERET DHE PROCEDURAT E KUALIFIKIMIT TË MËSUESVE”

Në mbështetje të nenit 102 të Kushtetutës së Republikës së Shqipërisë, të neneve 106 dhe 107 të Kodit të Procedurave Administrative, të nenit 59 të ligjit nr. 69/2012, datë 21.6.2012, “Për sistemin arsimor parauniversitar në Republikën e Shqipërisë” dhe të vendimit të Këshillit të Ministrave nr. 537, datë 26.9.1994, “Për shtesë mbi pagën bazë për kualifikim të mësuesve dhe shtesë për veprimtari të inspektorëve të arsimit”, 

UDHËZOJ:

1. Pika 3 e nenit 2 të udhëzimit nr. 2, datë 12.2.2015 “Për kriteret dhe procedurat e kualifikimit të mësuesve”, ndryshon si vijon:
“Duke filluar nga viti 2014-2015 e në vazhdim, mësuesit që plotësojnë kriteret e pikës 2, kanë të drejtë të aplikojnë për të fituar kategorinë e kualifikimit, nëse kanë kryer të paktën 3 ditë trajnimi në vit, të cilat janë të barasvlershme me 18 orë trajnimi të pasqyruara me 1 kredit”. 
2. Ngarkohen për zbatimin e këtij urdhri, Drejtoria e Arsimit Parauniversitar në MAS, IZHA, AKP, ISHA, DAR/ZA, institucionet arsimore dhe agjencitë trajnuese. 
Ky udhëzim hyn në fuqi menjëherë. 

Ministri i Arsimit dhe Sportit
Lindita Nikolla





UDHËZIM
Nr. 5, datë 25.2.2015

PËR DISA SHTESA DHE NDRYSHIME NË UDHËZIMIN NR. 43, DATË 15.10.2014 TË MINISTRIT TË ARSIMIT DHE SPORTIT, "PËR PROCEDURËN E PRANIMIT DHE TË REGJISTRIMIT NË PROGRAMET E STUDIMIT TË CIKLIT TË PARË DHE TË DYTË, TË OFRUARA NGA INSTITUCIONET PRIVATE TË ARSIMIT TË LARTË, SI DHE PËR TRANSFERIMIN E STUDIMEVE NË PROGRAMET E STUDIMIT TË OFRUARA NGA KËTO INSTITUCIONE, PËR VITIN AKADEMIK 2014-2015", të NDRYSHUAR

Në mbështetje të nenit 102 të Kushtetutës, të pikës 5, të nenit 33, pikës 1 të nenit 34 dhe nenit 35 të ligjit nr. 9741, datë 21.5.2007, “Për arsimin e lartë në Republikën e Shqipërisë”, të ndryshuar

UDHËZOJ:

1. Pas pikës 3 të udhëzimit nr. 43, datë 15.10.2014, të ndryshuar, shtohet pika 3.1, si më poshtë:
“3.1 Procedurat e aplikimit dhe të regjistrimit për transferimin e studimeve në programet e studimit të ciklit të parë dhe të ciklit të dytë të studimeve, për vitin akademik 2014-2015, në institucionet private të arsimit të lartë, të kryhen dhe në periudhën 25 shkurt 2015 deri më 16 mars 2015.”.
2. Pas pikës 5 të udhëzimit nr. 43, datë 15.10.2014, të ndryshuar, shtohet pika 5.1, si më poshtë:
“5.1 IAL-të private i dërgojnë Agjencisë Kombëtare të Provimeve (AKP), brenda datës 20 mars 2015, listën e studentëve të regjistruar për transferim studimesh në ciklin e parë dhe ciklin e dytë, në formë shkresore dhe elektronike (hardcopy dhe në CD). AKP-ja, brenda datës 20 prill 2015, u dërgon IAL-ve private listën përkatëse me numrat e matrikullimit të studentëve. IAL-të private çregjistrojnë studentët e papajisur me numër matrikullimi, si dhe ia komunikojnë çregjistrimin AKP-së brenda 10 ditëve nga marrja e komunikimit zyrtar nga AKP-ja me listat me numrat e matrikullimit.


3. Pas pikës 6 të udhëzimit nr. 43, datë 15.10.2014, të ndryshuar, të shtohet pika 6.1, si më poshtë:
“6.1 IAL-të private, deri në datën 24 prill 2014, dërgojnë zyrtarisht në Ministrinë e Arsimit dhe Sportit të dhënat mbi regjistrimet e transferimit të studimeve të studentëve në programet e studimit të ciklit të parë dhe të dytë në formatet e kërkuara sipas udhëzimit nr. 9, datë 25.2.2010, “Për mbledhjen, përpunimin dhe raportimin e të dhënave statistikore”.
4. Pika 17 e udhëzimit nr. 43, datë 15.10.2014, i ndryshuar, shfuqizohet.
5. Ngarkohen për zbatimin e këtij udhëzimi, Sekretari i Përgjithshëm, Drejtoria e Arsimit të Lartë dhe Shkencës, në Ministrinë e Arsimit dhe Sportit, Agjencia Kombëtare e Provimeve, si dhe institucionet private të arsimit të lartë.
Ky udhëzim hyn në fuqi menjëherë dhe botohet në Fletoren Zyrtare.

Ministri i Arsimit dhe Sportit
Lindita Nikolla


UDHËZIM
Nr. 7, datë 26.3.2015

PËR ZHVILLIMIN E PROVIMEVE KOMBËTARE TË ARSIMIT BAZË 2015

Në mbështetje të nenit 102 të Kushtetutës së Republikës së Shqipërisë, nenit 50 të  ligjit nr. 69/2012, “Për sistemin parauniversitar në Republikën e Shqipërisë”, vendimit të Këshillit të Ministrave nr. 1013, datë 10.12.2010, “Për krijimin e Agjencisë Kombëtare të Provimeve”, vendimit të Këshillit të Ministrave nr. 67, datë 10.2.2013 “Për krijimin e IZHA-së”, vendimit të Këshillit të Ministrave nr. 352, datë 3.4.2013,  “Për organizimin dhe funksionimin e Inspektoratit Shtetëror të Arsimit”,
UDHËZOJ:

1. Zhvillimin e provimeve kombëtare të arsimit bazë si më poshtë vijon:
a) Gjuhë e huaj,		 6 qershor 2015;
b) Gjuhë shqipe,		11 qershor 2015; 
c) Matematikë		, 16 qershor 2015. 
2. Nxënësit e pakicave kombëtare (greke dhe maqedonase) zhvillojnë edhe provimin kombëtar të arsimit bazë në lëndën “Gjuhë amtare”. Provimi kombëtar i arsimit bazë në lëndën “Gjuhë amtare”, do të zhvillohet më datën 18 qershor 2015.
3. Testi i gjuhës së huaj  hartohet në përputhje me gjuhën e cila, në planin mësimor të arsimit të mesëm të ulët,  trajtohet si gjuhë e huaj e detyruar në nivelin gjuhësor A2.
4. Lista e gjuhëve të huaja që do të jepen si provim i detyruar janë: anglisht, italisht,
frëngjisht dhe gjermanisht. 
5. Nxënësit e klasave të IX-ta parapërgatitore për seksionet dygjuhëshe: italiane, gjermane dhe franceze, janë të lirë të zgjedhin midis gjuhës së huaj të parë  që kanë filluar në klasën e III-të dhe gjuhës së huaj të seksionit  përkatës të filluar në klasën e VI-të.
6. Testi i gjuhës së huaj për nxënësit e klasave të IX-ta parapërgatitore, për seksionet dygjuhëshe italiane, gjermane dhe franceze, të hartohet dhe të korrigjohet në bashkëpunim me mësuesit e huaj dhe shqiptarë të këtyre seksioneve.
7. Provimet kombëtare të arsimit bazë të fillojnë në orën 10.00 dhe të zgjasin 2 orë e 30 minuta.
8. Procedurat e hartimit dhe vlerësimit të testeve përcaktohen në rregulloren “Për procesin e organizimit dhe të zhvillimit të provimeve kombëtare të arsimit bazë 2015”.  
9. Për shkollat e pakicës kombëtare greke, teza për provimin në lëndën “gjuhë amtare”, përgatitet nga DAR Gjirokastër. Zyra Arsimore Delvinë dhe Zyra Arsimore Sarandë tërheqin në DAR Gjirokastër tezën ditën e provimit. 
10. Për shkollat e pakicës kombëtare maqedonase, teza për provimin në lëndën gjuhë amtare, përgatitet nga DAR Korçë dhe tërhiqet ditën e provimit nga drejtori i shkollës, shoqëruar nga përfaqësuesi i DAR Korçë.
11. Nxënësit me aftësi të kufizuara zhvillojnë provimet kombëtare në përshtatje me veçoritë e tyre. 
12. Për Institutin e Nxënësve që nuk Shikojnë, drejtoria e institutit tërheq testin nga AKP, një ditë para zhvillimit të provimit dhe e kthen atë në sistemin e shkrimit brail. 
13. Nxënësi mbetës në provimet kombëtare të arsimit bazë ka të drejtën e riprovimit në sesionin e dytë. 
14. Inspektorati Shtetëror i Arsimit monitoron procesin e provimeve kombëtare të arsimit bazë dhe raporton  për çdo parregullsi të vërejtur në zhvillimin e tyre.
15. Arkivimi i testeve të bëhet pranë DAR/ZA-ve qendra.
16. Sektori i statistikës i DAR/ ZA-së merr nga QVT-ja dhe ruan të dhënat e çdo nxënësi, të vlerësuesve të jashtëm dhe të mjediseve ku janë realizuar provimet e lirimit. Këto të dhëna dërgohen në AKP, ISHA dhe MAS.
17. Ngarkohen për zbatimin e këtij udhëzimi Zëvendësministri, Sekretari i Përgjithshëm, Drejtoria e Arsimit Parauniversitar, Drejtoria e Shërbimeve të Brendshme, Agjencia Kombëtare e Provimeve, Inspektorati Shtetëror i Arsimit, Drejtoritë Arsimore Rajonale dhe Zyrat Arsimore. 
Ky udhëzim hyn në fuqi menjëherë dhe botohet në Fletoren Zyrtare. 

Ministri i Arsimit dhe Sportit
Lindita Nikolla

UDHËZIM
Nr. 8, datë 26.3.2015

PëR ZHVILLIMIN E PROVIMEVE TË MATURËS SHTETËRORE 2015

Në bazë të nenit 102 të Kushtetutës së Republikës së Shqipërisë, të ligjit nr. 69/2012, “Për sistemin arsimor parauniversitar në Republikën e Shqipërisë”, dhe të vendimit të Këshillit të Ministrave nr. 78, datë 8.2.2006, “Për krijimin e Maturës Shtetërore dhe pranimet në shkollat e larta”, të ndryshuar,  

UDHËZOJ:

Neni 1
Lëndët dhe datat e provimeve të Maturës Shtetërore

1. Lëndët dhe datat e provimeve të Maturës Shtetërore të jenë:
a) Gjuhë e huaj, 				23 maj 2015;
b) Gjuhë shqipe dhe letërsi		, 29 maj 2015;
c) Matematikë				, 9 qershor 2015;
d) Provime me zgjedhje			, 19 qershor 2015.
						
Neni 2
Masa për mbarëvajtjen e provimeve

1. Çdo DAR/ZA, brenda datës 25 maj 2015, merr nga shkollat listat e mbetësve të vitit 2014 -2015, dhe në datat 25 e 26 maj i pasqyron ato në sistemin elektronik “Matura online”, sipas udhëzimit të dërguar nga AKP. Brenda datës 30 maj 2015, DAR/ZA dërgon në AKP, të printuar dhe në kopje elektronike, listat e mbetësve të vitit për çdo shkollë.
2. Drejtoritë e shkollave, brenda datës 25 maj 2015, njoftojnë maturantët mbetës, që të mos paraqiten në provimet e Maturës Shtetërore 2015, pa likuiduar më parë provimet e klasës.
3. Organizimi i konsultimeve me maturantët të kryhet sipas procedurave të përcaktuara në urdhrin e ministrit të Arsimit dhe Shkencës nr. 121, datë 25.02.2011, “Për organizimin e konsultimeve në ndihmë të nxënësve maturantë”. 
4. Për provimet e Maturës Shtetërore të ndiqen procedurat e përcaktuara në Rregulloren e Maturës Shtetërore 2015 në Republikën e Shqipërisë, nr. 1054/1 prot, datë 10.2.2015, miratuar me urdhrin nr. 61, datë 10.2.2015 të Ministrit të Arsimit dhe Sportit.
5. Për zhvillimin e provimeve të Maturës Shtetërore të shfrytëzohen mjedise të institucioneve arsimore sipas Rregullores së Maturës Shtetërore 2015 në Republikën e Shqipërisë, nr. 1054/1 prot, datë 10.2.2015,  kreu V, “Përzgjedhja e qendrave dhe mjediseve të zhvillimit të provimeve të Maturës” neni 19, ndërsa provimi i detyruar i gjuhës së huaj do të zhvillohet në mjediset shkollore të organizuara dhe planifikuara nga DAR/ZA-të përkatëse.
6. Teza e provimit shkollor “Gjuhë dhe letërsi greke” për Shkollën e Mesme Pedagogjike të pakicës kombëtare greke, të përgatitet nga DAR Gjirokastër. 
7. Teza e provimit “Gjuhë dhe letërsi italiane”(Lingua e litteratura italiana) për seksionet dygjuhëshe shqiptaro-italiane do të përgatitet nga Ministria e Arsimit e Republikës së Italisë dhe provimi do të zhvillohet me datën 19 maj 2015 pranë shkollave përkatëse.
8. Teza e provimit “Gjuhë frënge” (DELF B2 scolaire) për seksionet dygjuhëshe shqiptaro-franceze do të përgatitet nga Ambasada Franceze dhe provimi do të zhvillohet me datën 19 maj 2015 pranë shkollave përkatëse.
9. Tërheqja e testeve të provimeve me shkrim të Maturës Shtetërore të bëhet sipas grafikut të hartuar nga AKP dhe të miratuara nga MAS. Përfaqësuesit e Postës Shqiptare tërheqin në AKP, një ditë para provimit, të gjitha materialet e provimit. Materialet e provimit do të jenë të paketuara për çdo mjedis më vete. Procedurat e shpërndarjes dhe grumbullimit të materialeve të provimit të maturës janë parashikuar në kreun VI të Rregullores së Maturës Shtetërore 2015, nr. 1054/1 prot, datë 10.2.2015, miratuar nga ministri i Arsimit dhe i Sportit.

Neni 3
Administrimi i provimeve

1. Administrimi i provimeve të Maturës Shtetërore 2015 të bazohet në Rregulloren e Maturës Shtetërore 2015 nr. 1054/1 prot., datë 10.02.2015.
2. Drejtoria e Arsimit Parauniversitar dhe Agjencia Kombëtarë e Provimeve, brenda muajit prill 2015, të përcaktojnë llojin e testeve që nevojiten për secilin nga provimet e Maturës Shtetërore (të detyruara dhe me zgjedhje). 

Neni 4
Provimet e detyruara dhe me zgjedhje të Maturës Shtetërore

1. Provimet e detyruara dhe me zgjedhje të fillojnë në orën 10.00.
2. Procedurat e hartimit të testeve të provimeve të detyruara dhe atyre me zgjedhje përcaktohen në Rregulloren e Maturës Shtetërore 2015 nr. 1054/1 prot., datë 10.2.2015. 
3. Testi për secilin nga provimet e detyruara të përmbajë 25 pyetje, nga të cilat 13 kërkesa të jenë me përgjigje alternative, që vlerësohen me një pikë secila (13 pikë gjithsej) dhe 12 pyetje me zhvillim, të cilat vlerësohen me 37 pikë. Testi vlerësohet maksimalisht me 50 pikë. 
4. Testi për secilin nga provimet me zgjedhje të përmbajë 20 pyetje, nga të cilat 10 pyetje të jenë me përgjigje alternative, që vlerësohen me një pikë secila (10 pikë gjithsej) dhe 10 pyetje me zhvillim, të cilat vlerësohen me 30 pikë. Testi vlerësohet maksimalisht me 40 pikë. 
5. Provimet e detyruara të zgjasin 2 orë e 30 minuta secila. 
6. Testi i provimit të detyruar të gjuhës së huaj hartohet nga AKP-ja dhe administrohet dhe vlerësohet nga DAR/ZA. 
7. DAR/ZA-të, brenda datës 10 qershor 2015, dërgojnë në AKP, në formë elektronike dhe të printuara, rezultatet e provimit të gjuhës së huaj (D3). 
8. Provimet me zgjedhje të zgjasin 3 orë. Maturantët/kandidatët që do të japin provim të MSH njërën nga lëndët me zgjedhje, do të fillojnë provimin në orën 11.30 dhe do ta përfundojnë atë në orën 13.00. 
9. Maturantët/kandidatët mbetës në provimet e Maturës Shtetërore kanë të drejtën e riprovimit në sesionin e dytë.
Neni 5
Dispozita të fundit

Ngarkohen për zbatimin e këtij udhëzimi: Zëvendësministri, Sekretari i Përgjithshëm, Drejtoria e Arsimit Parauniversitar, Drejtoria e Përgjithshme e Shërbimeve Mbështetëse, Agjencia Kombëtare e Provimeve, Inspektorati Shtetëror i Arsimit, drejtoritë arsimore rajonale dhe zyrat arsimore. 
Ky udhëzim hyn në fuqi menjëherë dhe botohet në Fletoren Zyrtare. 

Ministri i Arsimit dhe Sportit
Lindita Nikolla

UDHËZIM
Nr. 9, datë 26.3.2015

PËR PËRZGJEDHJEN E TEKSTEVE SHKOLLORE MË CILËSORE PËR VITIN SHKOLLOR 2015-2016

Në mbështetje të nenit 102, pika 4, të Kushtetutës së Republikës së Shqipërisë, të nenit 47 të ligjit nr. 69/2012, datë 21.6.2012, “Për sistemin arsimor parauniversitar në Republikën e Shqipërisë”, të vendimit të Këshillit të Ministrave nr. 107, datë 10.2.2010 “Për botimin, shtypjen, shpërndarjen dhe shitjen e teksteve shkollore të sistemit arsimor parauniversitar”, të ndryshuar, 

UDHËZOJ:

I. TË PËRGJITHSHME
1. Katalogu i teksteve shkollore 2014-2015 është dokumenti ku do të mbështetet përzgjedhja e tekstit shkollor më cilësor nga mësuesit, për vitin shkollor 2015-2016, për klasat II - V të nivelit fillor, VII - IX të nivelit të mesëm të ulët dhe X - XII të nivelit të mesëm të lartë. 
2. Katalogu i teksteve shkollore 2014 - 2015 të publikohet në internet në faqen zyrtare elektronike të Ministrisë së Arsimit dhe Sportit dhe në faqet zyrtare elektronike të DAR/ZA-ve.
II. PËRZGJEDHJA E TEKSTEVE SHKO-LLORE
1. Në çdo shkollë të arsimit parauniversitar:
a) Drejtori i shkollës t’u krijojë mundësinë mësuesve që ta njohin katalogun e MAS-it për tekstet shkollore 2014-2015. 
b) Çdo mësues të njihet me katalogun e teksteve shkollore, si dhe me çdo informacion që e konsideron të dobishëm për cilësinë e teksteve shkollore, përpara plotësimit të formularit dhe të këshillohet me prindërit e nxënësve. 
c) Çdo mësues, bazuar në katalogun për tekstet shkollore, të përzgjedhë tekstin shkollor më cilësor për lëndën/ët, sipas klasave, sipas nivelit arsimor ku zhvillon mësim. Mësuesi që zhvillon mësim në më shumë se një shkollë, do të plotësojë formularin për lëndën/ët në shkollën ku ka numrin më të madh të orëve mësimore javore. Drejtuesit e shkollës të plotësojnë formularin, të njëjtë me atë të mësuesit për lëndë/ët që zhvillojnë.
2. Në çdo DAR/ZA:
a) Drejtuesi i DAR/ZA-së, me urdhër të posaçëm,  të caktojë komisionin për administrimin e dokumentacionit të përzgjedhjes (KADP) në nivelin e njësisë arsimore vendore dhe komisionet e administrimit të procesit në qendrat e plotësimit të formularëve. Si kriter për caktimin e anëtarëve të komisioneve të jetë të qenit specialist në sektorët e kurrikulës, të kualifikimit dhe cilësisë si dhe drejtorë të shkollave. Anëtarët e KADP-it dhe anëtarët e komisioneve të qendrave të nënshkruajnë deklaratën individuale për konfliktin e interesit, si dhe për mbarëvajtjen e procesit të numërimit dhe të regjistrimit të rezultatit. Një përfaqësues i MAS –it monitoron zbatimin e këtij udhëzimi në çdo komision. 
b) Të gjithë mësuesit/drejtuesit e shkollave, të njoftuar paraprakisht për kohën dhe për qendrën ku do të plotësojnë formularët, të paraqiten me kartën e identitetit. Mësuesit dhe drejtuesi i shkollës, të sistemuar nëpër salla në bazë shkolle, plotësojnë formularin individualisht dhe në mënyrë të pavarur. Formularët, pasi mbyllen në zarfin e nënshkruar nga plotësuesit, i dorëzohen komisionit.
c) KADP-ja, menjëherë pas marrjes në dorëzim të materialeve të sjella nga të gjithë komisionet e qendrave, të hapë zarfet, të lexojë formularët dhe të regjistrojë rezultatet në formularët përmbledhës. Të dhënat e këtyre formularëve të hidhen në formatin elektronik dhe të dërgohen në MAS. Procesi mund të vëzhgohet nga prindër, nga përfaqësues  të shtëpive botuese, nga media dhe nga publiku.
d) KADP-ja të sistemojë të gjithë formularët sipas klasave dhe niveleve arsimore dhe t’ia dorëzojë me procesverbal përfaqësuesit të MAS-it, i cili i dorëzon këto dokumente te komisioni për administrimin e dokumentacionit në MAS.
3. Në Ministrinë e Arsimit dhe Sportit:
a) Të ngrihet Komisioni për administrimin e dokumentacionit (KAD).
b) KAD-i të marrë në dorëzim materialet e ardhura nga DAR/ZA-të; të plotësojë tabelën përfundimtare të rezultateve dhe t’i paraqesë ministrit raportin përfundimtar për procesin. 
c) Të gjithë formularët e mësuesve, formularët përmbledhës e procesverbalet e KADP-ve të DAR/ZA-ve dhe raporti përfundimtar i KAD-it të ruhen për një vit.
III. KONFLIKTI I INTERESIT
a) Punonjësve të MAS-it dhe të institucioneve të varësisë, përfshirë titullarët e punonjësit DAR/ZA-ve dhe drejtuesit e shkollave, u ndalohet ndikimi në procesin e përzgjedhjes së teksteve shkollore nga mësuesit. 
b) Mësuesit dhe drejtuesit e shkollave, që janë autorë/bashkautorë të tekstit, nuk e plotësojnë formularin për tekstet e tyre. Ata e plotësojnë formularin vetëm për tekstet e tjera shkollore që përdorin në punën e tyre.
c) Punonjësit e DAR/ZA-ve, autorë /bashk-autorë tekstesh shkollore nuk mund të jenë anëtarë të KADP-së. 
d) Gjatë procesit të përzgjedhjes së teksteve shkollore nuk lejohet asnjë veprimtari e shtëpive botuese, që ka për qëllim publicitetin e teksteve të tyre. Çdo ndikim nga shtëpitë botuese në proces sjell përjashtimin e teksteve të tyre nga procesi i përzgjedhjes.
IV. Ngarkohen për zbatimin e këtij udhëzimi, Sekretari i Përgjithshëm, Drejtoria e Arsimit Parauniversitar, Drejtoria e Teknologjisë Informacionit dhe Komunikimit dhe Drejtoria e Shërbimeve të Brendshme, drejtoritë arsimore rajonale, zyrat arsimore, shkollat dhe mësuesit e arsimit parauniversitar.
Ky udhëzim hyn në fuqi menjëherë dhe botohet në Fletoren Zyrtare.

Ministri i Arsimit dhe Sportit
Lindita Nikolla


UDHËZIM
Nr. 10, datë 3.4.2015

[bookmark: _GoBack]PËR PËRMBAJTJEN DHE FORMËN E LICENCËS QË FITON KANDIDATI NË PËRFUNDIM TË PROVIMIT TË SHTETIT PËR USHTRIMIN E PROFESIONIT TË RREGULLUAR TË MËSUESIT

Në mbështetje të nenit 102, të Kushtetutës së Republikës së Shqipërisë, të nenit 9, pika 3 të ligjit nr. 10171, datë 22.10.2009, “Për profesionet e rregulluara në Republikën e Shqipërisë”, të ndryshuar dhe ligjit nr. 69/2102, datë 21.6.2012, “Për sistemin arsimor parauniversitar në Republikën e Shqipërisë”,

UDHËZOJ:

1. Pas përfundimit me sukses të provimit të shtetit në profesionin e rregulluar të mësuesit në Agjencinë Kombëtare të Provimeve, kandidatit i jepet licenca për ushtrimin e profesionit të rregulluar të mësuesit, sipas profilit përkatës në fushën e mësuesisë.
2. Në mungesë të Urdhrit Profesional të Mësuesit, licenca lëshohet nga Agjencia Kombëtare e Provimeve.
3. Emërtimi i dokumentit të lëshuar pas përfundimit me sukses të Provimit të Shtetit në profesionin e mësuesit të jetë:
“Licencë për ushtrimin e profesionit të rregulluar të mësuesit sipas profilit ku kandidati jep Provimin e Shtetit”.
4. Licenca për ushtrimin e profesionit rregulluar të mësuesit përmban të dhënat e mëposhtme:
a) Stemën e Republikës së Shqipërisë;
b) Emërtimin “Republika e Shqipërisë”;
c) Emërtimin “Ministria e Arsimit dhe Sportit”;
d)Emërtimin “Agjencia Kombëtare e Provimeve”;
e) Emërtimin e titullit profesional sipas pikës 3 të këtij udhëzimi;
f) Emrin, atësinë dhe mbiemrin;
g) Datëlindjen dhe vendlindjen;
h) Bazën ligjore ku mbështetet dhënia e këtij dokumenti (ligji nr. 10171, datë 22.10.2009, “Për profesionet e rregulluara në Republikën e Shqipërisë”, të ndryshuar);
i) Të dhëna për përfundimin e studimeve të ciklit të dytë “Master ..........në................................”;
j) Datën e kryerjes së Provimit të Shtetit për ushtrimin e profesionit të rregulluar të mësuesit; 
k) Vlerësimin me notë, të marrë në përfundim të Provimit të Shtetit;
l) Nënshkrimin e Drejtorit të Agjencisë Kombëtare të Provimeve dhe vulën e AKP-së; 
m) Datën e lëshimit të licencës për ushtrimin e profesionit të rregulluar të mësuesit;
n) Numrin e licencës për ushtrimin e profesionit të rregulluar të mësuesit.
5. Licenca për ushtrimin e profesionit rregulluar të mësuesit përmban një numër unik për çdo kandidat, i cili përbëhet nga dhjetë shifra, ku dy shifrat e para tregojnë vitin e dhënies së Provimit të Shtetit, dy shifrat e dyta kodin e profilit dhe gjashtë shifrat e tjera numrin individual të kandidatit, sipas shtojcës 1, bashkëlidhur këtij udhëzimi.
6. Agjencia Kombëtare e Provimeve, përgatit licencën për ushtrimin e profesionit të rregulluar të mësuesit sipas profileve përkatëse, me elemente të veçanta sigurie. 
7. Të dhënat e kandidatëve plotësohen nga drejtoritë arsimore rajonale/zyrat arsimore sipas shtojcës 2 dhe dërgohen në Ministrinë e Arsimit dhe Sportit dhe AKP.
8. Licenca për ushtrimin e profesionit të rregulluar të mësuesit lëshohet nga AKP-ja brenda 45 ditëve kalendarike nga data e  përfundimit të Provimit të Shtetit në profesionin e rregulluar të mësuesit.
9. Licencat tërhiqen në Agjencinë Kombëtare të Provimeve nga personat e autorizuar  nga DAR-et dhe mbahet procesverbali përkatës.
10. Një kopje e licencës ruhet në arkivin e Agjencisë Kombëtare të Provimeve.
11. Tërheqja e licencës bëhet pranë DAR-eve nga kandidatët fitues ose nga persona të pajisur me prokurën përkatëse.
12. Agjencia Kombëtare e Provimeve disponon në një regjistër kombëtar të dhëna të plota për pjesëmarrjen e kandidatëve në provimin e shtetit dhe për licencat, duke filluar që nga viti që provimi i shtetit është dhënë për herë të parë.
13. Modeli i licencave për ushtrimin e profesionit të rregulluar të mësuesit është sipas shtojcës 3, bashkëlidhur këtij udhëzimi.
14. Do të pajisen me licencë edhe të gjithë kandidatët e mëparshëm, fitues në Provimin e Shtetit për ushtrimin profesionit të rregulluar të mësuesit, të cilët janë kandidatët fitues të sezoneve të mëparshme të provimit të shtetit në këtë profesion, që nuk janë pajisur  ende  me licencë dhe konkretisht  kandidatët pjesëmarrës dhe fitues në sezonet e provimit të shtetit në profesionin e rregulluar të mësuesit, dhjetor 2013 dhe korrik 2014.
15. Udhëzimi nr. 6, datë 24.3.2015, “Për përmbajtjen dhe formën e certifikatës/diplomës që fiton kandidati në përfundim të provimit të shtetit për ushtrimin e profesionit të rregulluar të mësuesit” revokohet.
16. Ngarkohet për zbatimin e këtij udhëzimi Sekretari i Përgjithshëm, Drejtoria e Arsimit të Lartë dhe Shkencës, Drejtoria e Përgjithshme e Shërbimeve Mbështetëse në Ministrinë e Arsimit dhe Sportit, Agjencia Kombëtare e Provimeve dhe drejtoritë arsimore rajonale/ zyrat arsimore.
Ky udhëzim hyn në fuqi menjëherë dhe botohet në Fletoren Zyrtare.

Ministri i Arsimit dhe Sportit
Lindita Nikolla


Shtojca nr. 1 
Formimi i numrit unik të Lejes për ushtrimin e profesionit të mësuesit.

	1
	4
	0
	1
	0
	0
	0
	0
	0
	1


Viti			                             Kodi i Profilit            Numri individual

Viti: përbëhet nga dy shifra të cilat tregojnë vitin e dhënies së Provimit të Shtetit.
Kodi i profilit: përbëhet nga dy shifra të cilat tregojnë kodin e profilit.
Numri individual: përbëhet nga gjashtë shifra të cilat tregojnë numrin individual të kandidatit duke filluar nga 000001 dhe vazhdojnë në rend rritës.
Kodi sipas çdo profili në profesionin e mësuesit:

	1.
	Gjuhë angleze,				
	kodi 01;

	2.
	Gjuhë italiane
				kodi 02;

	3.
	Gjuhë frënge 
					kodi 03;

	4.
	Gjuhë gjermane			 
	kodi 04;

	5.
	Gjuhë greke 				
	kodi 05;

	6.
	Gjuhë shqipe dhe letërsi		
	kodi 06;

	7.
	Shkenca sociale			 
	kodi 07;

	8.
	Histori				 
	kodi 08;

	9.
	Gjeografi				
	kodi 09;

	10.
	Histori-gjeografi			 
	kodi 10

	11.
	Histori-gjeografi, edukatë		
	kodi 11

	12.
	Matematikë 				
	kodi 12

	13.
	Fizikë					
	kodi 13

	14.
	Matematikë, fizikë			
	kodi 14

	15.
	Informatikë				 
	kodi 15

	16.
	Matematikë informatikë		 
	kodi 16

	17.
	Kimi					,
	kodi 17

	18.
	Biologji				
	kodi 18

	19.
	Biologji-kimi				
	kodi 19

	20.
	Edukim fizik
	kodi 20

	21.
	Arte figurative			
	kodi 21

	22.
	Muzikë				
	kodi 22

	23.
	Arsim fillor 
	kodi 23

Ndreqje gabimi

Në vendimin e Këshillit të Ministrave nr. 953, datë 29.12.2014, botuar në Fletoren Zyrtare nr. 200, datë 31 dhjetor 2014, faqe 12 036, pika 1 e nenit 8 

ishte: 
1. Në zbatim të pikës 38, të nenit 56, të ligjit, përjashtohen nga TVSH-ja në import, makineritë dhe pajisjet që janë direkt të lidhura me investimin të kryera prej personave të tatueshëm të cilët: 
a) importojnë makineri dhe pajisje në funksion të realizimit të kontratave të investimit me vlerë të barabartë ose më të madhe se 50 milionë (pesëdhjetë milionë) lekë;
b) importojnë makineri dhe pajisje në funksion të realizimit të kontratave të investimit në sektorin e përpunimit aktiv pavarësisht nga vlera e investimit;
c) importojnë makineri dhe pajisje në funksion të realizimit të kontratave të investimit në sektorin e agrobiznesit, pavarësisht nga vlera e investimit; 
ç) 	i nënshtrohen tatimit të thjeshtuar mbi fitimin për biznesin e vogël, të cilët importojnë makineri prodhuese në funksion të realizimit të kontratave të investimit të tyre; 
d) në zbatim të pikës 41, të nenit 56 të ligjit, përjashtohen nga TVSH-ja importimi i makinerive bujqësore.

bëhet:
1. Në zbatim të pikës 38, të nenit 56, të ligjit, përjashtohen nga TVSH-ja në import, makineritë dhe pajisjet që janë direkt të lidhura me investimin të kryera prej personave të tatueshëm të cilët:
 a) importojnë makineri dhe pajisje në funksion të realizimit të kontratave të investimit me vlerë të barabartë ose më të madhe se 50 milionë (pesëdhjetë milionë) lekë;
b) importojnë makineri dhe pajisje në funksion të realizimit të kontratave të investimit në sektorin e përpunimit aktiv pavarësisht nga vlera e investimit;
c) importojnë makineri dhe pajisje në funksion të realizimit të kontratave të investimit në sektorin e agrobiznesit, pavarësisht nga vlera e investimit; 
d) 	i nënshtrohen tatimit të thjeshtuar mbi fitimin për biznesin e vogël, të cilët importojnë makineri prodhuese në funksion të realizimit të kontratave të investimit të tyre; 
e) në zbatim të pikës 41, të nenit 56 të ligjit, përjashtohen nga TVSH-ja importimi i makinerive bujqësore.

[Nr Lénda Kredite
L Pér té gjitha shkollat e mesme
1.| Gjuhé e huaj 10
2.| Letérsi e thelluar 5
3.| Matematiké e thelluar 5
4.| Kimi bérthamé 4
5.| Kimi e thelluar 6
6. | Fiziké bérthamé 4
7. | Fiziké e thelluar 6
8.| Biologji bérthamé 4
9. | Biologji e thelluar 6
10. | Histori bérthamé 5
11. | Histori e thelluar 9
12. | Gjeografi bérthamé 5
13. | Gjeografi e thelluar o 73
14. | Ekonomi bérthamé 2
15. | Ekonomi e thelluar 4
16. | Teknologji bérthamé 2
17. | Teknologji e thelluar 4
18. | Qytetari 3
19. | Psikologji 2
20. | Filozofi 2
21. | Sociologji 2
1. Vetém pér shkollat artistike
22. | Histori muzike 6
23, | Histori arti 6
24. | Histori baleti 3

Shtojca 2: Té dhénat e kandidatéve pér provimin e shtetit né mésuesi

T'N.ID (Karte
| identiteti/ viti Universiteti

Mbiemri | Pasaporte) mbaruar

Fakulteti

Bachelor

Diploma

REPUBLIKA E SHQIPERISE
MINISTRIA E ARSIMIT
DHE SPORTIT

AGJENCIA KOMBETARE E PROVIMEVE

“CNCE

PER USHTRIMIN E PROFESIONIT TE MESUESIT NE PROFILIN

Iléshohet Z/Znj.

(Emér, Atési, Mbiemer) (Datélindje) {Vendiindje)
Né zbatim té ligjit nr. 10171, daté 22.10.2009, “Pér profesionet e rregulluara né Republikén e Shqipérisé”, i ndryshuar, pas

pérfundimit té studimeve té ciklit té dyté Master né

kryerjes me sukses té praktikés profesionale, dhénies sé provimit té shtetit, daté dhe vlerésimit me

notén

Rezana Vrapi

Drejtore e Pérgjithshme
Daté XX XX XXXX Numri i licencés: XXXXXXXXXX

